section_heading: Dizajn i razvoj
paragraph_text: U to vrijeme male izmjene performansi B6N-a su bile najmanji problem mornarice. Kad je nova inačica postala dostupna sredinom 1944. godine, Japan je već bio izgubio većinu svojih velikih nosača zrakoplova te je patio od nedostatka iskusnih pilota. Nakon toga je većina operacija u kojima su sudjelovali B6N2 pokretana iz kopnenih baza, bez većih uspjeha. Zrakoplovi su u velikoj mjeri upotrebljavani tijekom Bitke za Okinawu, gdje su također po prvi puta upotrijebljeni kao kamikaze.